钦定古今图书集成/明伦汇编/官常典/第564卷 > 耶律弘古
## 钦定古今图书集成/明伦汇编/官常典/第564卷 > 耶律弘古

按《辽史》本传：“弘古，字胡笃堇，枢密使化哥之弟。统和
间，累迁顺义军节度使，入为北面林牙。太平元年，加
同政事门下平章事，出为彰国军节度使，兼山北道
兵马都部署，徙武定军节度使，拜惕隐。六年，讨阻卜
有功。圣宗尝刺臂血与弘古盟为友，礼遇尤异，拜南
府宰相，改上京留守。重熙六年，迁南院大王，御制诰”
辞以宠之。十三年加于越。帝悯其劳，复授武定军节
度使。卒。讣闻，上哭曰：“惜哉善人！”丧至，亲临奠焉。